Diari Oficial de la Generalitat Valenciana


Sumari del DOGV 826, del 17-05-1988 (1988/811136)

ORDRE de 26 d'abril de 1988, de la Conselleria de Cultura, Educació i Ciència, per la qual es convoquen ajudes i beques per al foment de la investigació en la Comunitat Valenciana.
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/26/(6)/dof/vci/html**

### Dades del document

Número de DOGV
:   826

Data del DOGV
:   17-05-1988

Secció del DOGV
:   DISPOSICIONS GENERALS

Número del document
:   1988/811136


Data del document
:   26-04-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 26 d'abril de 1988, de la Conselleria de Cultura, Educació i Ciència, per la qual es convoquen ajudes i beques per al foment de la investigació a la Comunitat Valenciana.  
Entre els diversos programes de la Generalitat Valenciana per a integrar la recerca científica com a un factor rellevant de desenvolupament comunitari, la Conselleria de Cultura, Educació i Ciència està desplegant un conjunt d'accions per a la formació i el perfeccionament d'investigadors, a través del sistema d'ajudes i beques articulat des de la Direcció General d'Ensenyaments Universitaris i Investigació, dins el seu programa de Foment de la Investigació.  
Aquest programa tracta de potenciar els recursos humans necessaris que facen possible abordar les tasques pròpies de la recerca, alhora que ofereix al professorat universitari i al personal investigador l?oportunitat d'accedir a períodes d'actualització de coneixements i adquisició de noves tècniques de recerca i de docència i l?ocasió de posar-se al corrent de les últimes innovacions hagudes en les diferents àrees de la ciència, i també d'exposar el resultat de les pròpies creacions; per a obtenir-ho, aquesta ordre específica les diferents modalitats i condicions d?ajudes i beques per al foment de la recerca.  
Per tot això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es convoquen les beques i ajudes per a la formació i el perfeccionament del personal investigador durant el curs 1988-89, que s'indiquen a continuació, i s'aproven les bases per les quals es regiran les respectives convocatòries, que s'inclouen com a Annexos a aquesta Ordre.  
1. Ajudes per a estades d'investigadors invitats a universitats i centres d'investigació de la Comunitat Valenciana (Annex 1).  
2. Beques per a estades a universitats i centres d'investigació nacionals i estrangers (Annex 2).  
3. Beques per a la realització de projectes d'investigació conduents a l?obtenció del grau de doctor (Annex 3).  
4. Beques per a la realització de projectes d'investigació conduents a l?obtenció del grau de doctor en línies d'actuació preferent (Annex 4).  
5. Ajudes a l?assistència a congressos, reunions i jornades de caràcter científic i tecnològic (Annex 5).  
6. Ajudes a l?organització de congressos i reunions de caràcter científic i tecnològic (Annex 6).  
Article segon  
Les beques i ajudes esmentades a l'article anterior seran sufragades amb càrrec a l'aplicació pressupostària 09.09.400, programa 542-10 del pressupost de 1988.  
DISPOSICIONS FINALS  
Primera  
El Director General d'Ensenyaments Universitaris i Investigació queda autoritzat a dictar, dins l?àmbit de les seues competències, les resolucions que calguen per a l'aplicació i el desplegament d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 26 d'abril de 1988.  
El Conseller de Cultura, Educació i Ciència,   
CEBRIÀ CISCAR I CASABAN  
ANNEX 1  
BASES DE LA CONVOCATORIA D?AJUDES PER A ESTADES D'INVESTIGADORS INVITATS EN UNIVERSITATS 1 CENTRES D'INVESTIGACIO DE LA COMUNITAT VALENCIANA  
1. Objecte de les ajudes.  
Aquestes ajudes tenen per objecte facilitat la cooperació científica mitjançant la incorporació temporal de científics, nacionals o estrangers, de reconegut prestigi, que, per la singularitat dels seus coneixements puguen aportar una col·laboració qualificada a l'esforç d'investigació i desenvolupament tecnològic realitzat pels grups d'investigació radicats en la Comunitat Valenciana. Així mateix, el desenvolupament dels estudis de tercer cicle fa convenient, en l'actualitat, d'afavorir actuacions per permeten l'enfortiment de la seua qualitat i el seu enriquiment, mitjançant la incorporació d'investigadors, la participació dels quals en aquests s'estime d'interés.  
La present convocatòria - que té caràcter experimental- pretén estimular, de mode preferent, aquelles actuacions que perseguesquen la consecució d'ambdós objetius complementaris durant el curs acadèmic 1988/89.  
2. Sol·licitants.  
Podran presentar sol·licituds els departaments universitaris i els instituts universitaris o organismes públics d'investigació, radicats en la Comunitat Valenciana.  
Dites sol·licituds vindran avalades amb la firma del Rector de la Universitat o del representant legal de l?Organisme receptor, i de l'acceptació del/els científics susceptible/s de participar en el programa proposat.  
3. Termini i formalització de les sol·licituds.  
3.1. Les sol·licituds es formalitzaran en l?imprès el model del qual es trobarà a disposició dels interessats en l?oficina d'informació de la Conselleria de Cultura, Educació i Ciència, i en els Vice-rectorats d'Investigació de les Universitats de la Comunitat Valenciana.  
3.2. Les sol·licituds dirigides al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el Registre General de la mencionada Conselleria, situat en l'Av. de Campanar, 32, de València (46488), o per qualsevol dels mitjans establerts en l'article 66 de la Llei de Procediment Administratiu.  
3.3. Les sol·licituds constaran de la següent documentació (original i dues còpies):  
a) L?imprès de sol·licitud degudament complimentat, amb una memòria que detalle el projecte d'investigació i/o el programa de doctorat en el/s qual/s l'activitat de l?investigador invitat s'inscriuria durant l?estada, i duració prevista d'aquesta.  
b) Currículum vitae de l?investigador invitat.  
c) Historial conjunt i currícula dels integrants del/els grup/s d'investigació receptor/s, que contemple la seua labor científica durant -almenys- els cinc últims anys.  
d) Dues cartes de referència sobre l?investigador invitat que hauran de ser enviades directament, per científics acreditats en l?àrea, a la Direcció General d'Ensenyaments Universitaris i Investigació.  
3.4. El termini de presentació del conjunt de la documentació prevista en l'apartat anterior serà fins el 31 de juliol de 1988.  
4. Quantia de les ajudes.  
Les ajudes que es convoquen comprenen una dotació a l?investigador invitat:  
1. Entre 150.000 i 400.000 pessetes mensuals, o el seu equivalent proporcional a la duració de l?estada, i en funció de la qualificació professional de l?investigador, els crèdits que s'impartesquen, i, en general, la labor científica a desenvolupar.  
2. En concepte d'ajuda per a sufragar les despeses derivades del viatge d'anada i tornada des del centre d'origen, fins a 300.000 pessetes.  
5. Selecció.  
La selecció de sol·licituds serà realitzada pel Consell de Política Científica i Tecnològica de la Generalitat Valenciana, que elevarà al Director General d'Ensenyaments Universitaris i Investigació, una proposta d'investigadors beneficiaris de les ajudes, centre receptor, projecte i/o curs a desenvolupar, duració de l?estada, i dotacions econòmiques. La resolució definitiva de la Direcció General d'Ensenyaments Universitaris i Investigació serà publicada en el Diari Oficial de la Generalitat Valenciana.  
Es tindran en compte els següents criteris de selecció:  
a) Mèrits acadèmics, científics i/o professionals de l?investigador proposat.  
b) Interés docent, científic i/o tècnic del programa/es de tercer cicle, viabilitat de l?execució, en el temps sol·licitat i amb els recursos disponibles.  
c) La col·laboració docent de l?investigador invitat en el programa/es de tercer cicle.  
d) La labor científica a desenvolupar en el centre receptor per l'investigador proposat.  
e) Historial acadèmic i científic del/ls grup/s investigador/s que subscriu/en la sol·licitud.  
f) El caràcter interdepartamental i/o interuniversitari que puguéra tenir la labor encomanada a l?investigador invitat.  
g) Adequació del programa a les línies prioritàries de la Generalitat Valenciana.  
Les decisions de caràcter científic que siguen adoptades per dit Consell no podran ser recorregudes.  
6. Caràcter de les ajudes.  
Les ajudes que es convoquen tindran una duració compresa entre un mínim de 15 dies i un màxim de 3 mesos. El període d'estada es realitzarà, preferentment, de forma ininterrompuda i podrà iniciar-se a partir del dia 1 d?octubre de 1988. S'entendrà que tot beneficiari que no s'incorpore al seu centre d'aplicació en la data autoritzada, renuncia a la beca.  
Aquest extrem haurà de comunicar-se a la Direcció General d'Ensenyaments Universitaris i Investigació pel responsable del grup que sol·licita l'ajuda per a l?investigador invitat.  
La concessió i l'aprofitament d'aquestes ajudes no implica cap compromís quant a la posterior incorporació de l?interessat a la plantilla de la Universitat o Centre de destinació, ni en cap cas, relació contractual de l'investigador invitat amb la Generalitat Valenciana.  
També, la Generalitat Valenciana, i els Centres receptors no contrauen cap compromís en relació amb les depeses i condicions d'allotjament, manutenció i altres de l'investigador invitat durant el període de l'estada; tot aixà amb independència de les obligacions d'acolliment per part dels centres receptors a les quals es refereix l'apartat 7.4.  
7. Obligacions.  
7.1. L?acceptació de les ajudes per part dels beneficiaris implica la de les normes fixades en aquesta convocatòria, així com les que la Direcció General d'Ensenyaments Universitaris i Investigació establesca en desplegament i seguiment científic.  
7.2. L?investigador invitat haurà de complir amb aprofitament les distintes etapes del pla de treball proposat, dedicant-s'hi de conformitat amb les normes pròpies del departament o centre en què es du a terme.  
7.3. L?investigador invitat haurà de romandre vinculat per al compliment de la seua labor al departament o centre per al qual se sol·licità l'ajuda, sent necessari per a qualsevol canvi l'autorització de la Direcció General d'Ensenyaments Universitaris i Investigació.  
7.4. En sol·licitar les ajudes contemplades en aquesta convocatòria, els centres receptors es comprometen a vetllar per un adequat acolliment de l?investigador invitat i a facilitar-li els mitjans per al desenvolupament de les activitats proposades.  
7.5. Una vegada finalitzada l?estada s'haurà de trametre, al Servei de Política Científica de la Direcció General d'Ensenyaments Universitaris i Investigació, un informe elaborat per l?investigador invitat sobre la labor realitzada contenint els resultats obtinguts, i un informe del responsable del grup en el qual aquell haja col·laborat sobre el compliment de les activitats previstes, en el qual haurà de constar el vist-i-plau del Vice-rector d?Investigació de la Universitat corresponent, o del Director del centre d'investigació.  
7.6. En cas d'incompliment d'alguna de les obligacions anteriorment senyalades la Direcció General d'Ensenyaments Universitaris i Investigació podrà rescindir la concessió de l'ajuda, així com recaptar la devolució de les quantitats percebudes.  
ANNEX 2  
BASES DE LA CONVOCATORIA DE BEQUES PER A ESTADES EN UNIVERSITATS I CENTRES D'INVESTIGACIO NACIONALS I ESTRANGERS  
1. Objecte de les beques.  
Les beques que se sol·liciten tenen per objecte completar, ampliar i actualitzar la formació dels investigadors de les Universitats i Centres d'investigació existents a la Comunitat Valenciana. Hauran d'encaminar-se a la realització d'un projecte d'investigació, i els sol·licitants hauran de presentar una memòria en la qual s'especifique la tasca que vulguen desenrotllar en la universitat o centre d'investigació que es sol·licita.  
2. Requisits per a la concessió de les beques.  
2.1. Tenir la nacionalitat espanyola.  
2.2. Els sol·licitants hauran de ser personal docent o investigador de plantilla (funcionari i personal contractat), de les universitats, centres del CSIC, centres d'investigació pertanyents a la Generalitat Valenciana, i altres centres d'investigació, tots radicats a la Comunitat Valenciana, sempre que posseesquen personalitat jurídica pròpia i no tinguen finalitat lucrativa.  
2.3. Estar en possessió del grau de doctor.  
2.4. Excepcionalment, i per un període no superior a tres mesos, podran participar en aquesta convocatòria de beques:  
a) Els llicenciats, enginyers i arquitectes superiors que, reunint els requisits especificats en els apartats 2.1 i 2.2 i tenint una formació bàsica ja adquirida, vulguen realitzar, totalment o parcialment, un projecte d'investigació i/o completar la seua formació investigadora.  
b) Els becaris del programa de Foment de la Investigació de la Generalitat Valenciana (convocatòria de beques per a la realització de projectes d'investigació conduents a l?obtenció del grau de doctor), així com els homologats pel Ministeri d'Educació i Ciència que desenrotllen la seua formació en universitats o centres d'investigació de la Comunitat Valenciana, que necessiten completar el seu projecte d'investigació.  
2.5. Acreditar la suficiència en el coneixement de l'idioma del país on radique la universitat o centre sol·licitat o qualsevol altre comunament utilitzat en el centre. Si escau, els sol·licitants seran convocats per a realitzar les proves que acrediten el coneixement de l?idioma escollit.  
2.6. Haver-se dedicat a la docència o a la recerca ininterrompudament durant els dos últims anys, a la Comunitat Valenciana.  
2.7. Informe del director del departament o del centre d'investigació on desenrotlle la seua activitat el sol·licitant, que especifique la conveniència i la utilitat de realitzar l?estada al centre sol·licitat. Si el peticionari era director de departament, l?informe caldrà de demanar-lo al Rector.  
2.8. Acreditació de l'admissió o, si escau, compromís de sol·licitar-la en alguna de les universitats o centres d'investigació elegits, amb la justificació dels motius pels quals s'ha escollit aquests centres.  
En qualsevol cas, l'acreditació de l'admissió haurà d'informar sobre la viabilitat del projecte d'investigació en el centre, així com del cost econòmic que comporte. La no presentació del document d'admissió al centre, abans de la incorporació a aquest, serà motiu d'anul·lació de la beca.  
2.9. Acreditació del permís o llicència o, si escau, compromís de sol·licitar de l'autoritat corresponent permís o llicència per a interrompre el treball docent i investigador durant el període per al qual se sol·licita la beca.  
La impossibilitat d'obtenir aquesta autorització abans de l'inici de l'esmentat període n'invalidarà la concessió.  
2.10. Les beques seran incompatibles amb l'aprofitament de qualsevol altra beca o ajuda, concedida per a idèntica finalitat, finançada amb fons d'organismes i institucions, públics o privats, espanyols. En tot cas, qualsevol tipus de finançament addicional haurà de ser comunicat necessàriament a la Direcció General d'Ensenyaments Universitaris i Investigació.  
3. Termini i formalització de sol·licituds.  
3.1. Les sol·licituds es formalitzaran en l?imprès el model del qual es trobarà a disposició de les persones interessades a l?oficina d'informació de la Conselleria de Cultura, Educació i Ciència, en les Direccions Territorials de Cultura i Educació o en els Vice-rectorats d?Investigació de les Universitats de la Comunitat Valenciana.  
3.2. Les sol·licituds, adreçades al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se en el registre general de la Conselleria citada, Av. de Campanar, 32, València (46620), o a través del mitjans que estableix l'article 66 de la Llei de Procediment Administratiu.  
3.3. Les sol·licituds adjuntaran la documentació següent, amb original y dues còpies (exceptuant-ne les publicacions):  
a) L?imprès de sol·licitud degudament emplenat, en el qual s'inclourà una memòria amb el detall del projecte d'investigació, que no podrà contemplar com a objectiu d'aquest la consecució de titulació acadèmica per als sol·licitants que posseesquen el grau de doctor  
b) Currículum vitae del sol·licitant, amb l?especificació del treball docent i investigador, amb relació explícita de publicacions, acompanyada - si és el cas- de còpia de les tres més rellevants  
c) Acreditació del grau de coneixement de l?idioma estranger.  
d) Dues cartes de referència, per a les quals s'utilitzaran els impresos normalitzats adjunts al de sol·licitud, i que hauran de ser adreçats directament per les persones que els subscriguen a la Direcció General d'Ensenyaments Universitaris i Investigació.  
e) Els documents relatius als punts 2.6 (mitjançant certificació expedida per la unitat administrativa de la Universitat o del Centre al qual estiga adscrit el sol·licitant, en original o fotocòpia compulsada), 2.7, 2.8, i 2.9.  
f) En aquells casos en els quals l?execució del projecte d'investigació comporte l'abonament de taxes i/o despeses de laboratori, serà requisit indispensable manifestar en la sol·licitud el cost, almenys aproximat, que suposen.  
g) Les sol·licituds que recull l'apartat 2.4, hauran d'incloure l?expedient acadèmic personal complet, acompanyant-hi certificació acadèmica detallada en la qual figuren les qualificacions obtingudes i les dates d?aquestes, en el currículum vitae. Els sol·licitants als quals es refereix l'apartat 2.4.b) hauran d'aportar, a més, un informe del Director de la tesi doctoral, en el qual conste l?oportunitat de l?estada proposada.  
3.4. El termini de presentació de sol·licituds serà d'un mes a partir de l?entrada d'aquesta Ordre.  
4. Característiques de les beques.  
Les beques que es convoquen comprenen:  
4.1. Una assignació mensual entre 100.000 y 250.000 pessetes, fixada pel Consell de Política Científica i Tecnològica, en funció del país i ciutat on radique el centre sol·licitat.  
4.2. L?import parcial o total de les despeses per taxes, o de laboratori, si és el cas, segons valoració del Consell de Política Científica i Tecnològica de la Generalitat Valenciana, fins un màxim de 250.000 pessetes.  
4.3. La dotació corresponent a un bitllet d'anada i tornada en avió entre els aeroports més pròxims als llocs de residència i destinació, a través de la ruta més directa i en classe turista.  
Si és el cas, es podrà sol·licitar la utilització d'altres mitjans de transport, que podrà ser autoritzada sempre que el seu import no supere la tarifa d'avió aplicable a cada cas.  
4.4. Assegurança combinada d'accident i assistència sanitària al país on s?efectue l?estada, amb excepció del territori nacional.  
5. Durada de la beca.  
Les beques que es convoquen tindran una durada compresa entre un mínim d'un mes i un màxim de dotze mesos, havent d?especificar el sol·licitant aquest extrem a l?imprès de sol·licitud.  
El període d'aprofitament de les beques es realitzarà de forma ininterrompuda i estarà comprés entre el dia 1 de juliol de 1988 i el 30 de setembre de 1989, havent de començar, en tot cas, aquest període abans del dia 1 d'abril de 1989.  
Els beneficiaris hauran de notificar a la Direcció General d'Ensenyaments Universitaris i Investigació la data d'incorporació al Centre escollit, en un termini no superior a dos mesos des de l'adjudicació de la beca. S'entendrà que el beneficiari que no s'incorpore al seu centre d'aplicació en la data autoritzada, renuncia a la beca.  
6. Selecció dels candidats  
La selecció dels candidats serà realitzada pel Consell de Política Científica i Tecnològica de la Generalitat Valenciana que elevarà proposta de beneficiaris de beques, durada d'aquestes i assignació mensual, al Director General d'Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació serà publicada al Diari Oficial de la Generalitat Valenciana.  
Es tindran en compte els següents criteris de selecció:  
a) Mèrits acadèmics, científics i/o tècnics del sol·licitant.  
b) Interés científic i/o tècnic del projecte d'investigació i viabilitat de l?execució en el temps sol·licitat i amb els recursos disponibles.  
c) Historial científic i tècnic del grup investigador dins del qual s'integre el candidat.  
Les decisions de caràcter científic adoptades per l?esmentat Consell no podran ser recorregudes.  
7. Obligacions dels becaris.  
7.1. L?acceptació de la beca per part del beneficiari implica la de les normes que fixa aquesta convocatòria, així com la de les que la Direcció General d'Ensenyaments Universitaris i Investigació, establesca per al seu desplegament i seguiment científic.  
7.2. Complir amb aprofitament les distintes etapes del pla de treball proposat, dedicant-s'hi de conformitat amb les normes pròpies del centre en què es porte a terme.  
7.3. Trametre al Servei de Política Científica, de la Direcció General d'Ensenyaments Universitaris i Investigació, un informe (màxim 1000 paraules) del treball realitzat que continga els resultats obtinguts i on conste la conformitat del director del treball. La presentació de l?informe serà quadrimestral per als beneficiaris la beca dels quals supere els sis mesos. En els altres casos, així com a l?últim informe quadrimestral es trametrà - en el termini màxim de sis setmanes- una memòria científica del treball realitzat, en la qual es presenten els resultats de la investigació, amb la conformitat del director del treball després de finalitzar el període d'aprofitament de la beca.  
L?incompliment d'aquest requisit suposarà la cancel·lació de les dotacions econòmiques pendents de liquidació.  
7.4. El becari tindrà l?obligació de notificar al Servei de Política Científica l'arribada a la universitat o centre, l?adreça particular, així com qualsevol canvi de residència o viatges que vulga efectuar, i sol·licitar amb antelació suficient el permís corresponent.  
7.5. Continuar al centre per al qual va sol·licitar la beca. Per a qualsevol canvi caldrà l'autorització de la Direcció General d'Ensenyaments Universitaris i Investigació.  
7.6. Fer constar a qualsevol publicació que en resulte que ha estat realitzada amb un ajut de la Conselleria de Cultura, Educació i Ciència de la Generalitat Valenciana. També caldrà que en trameta un exemplar a la Direcció General d'Ensenyaments Universitaris i Investigació.  
7.7. Si hi ha incompliment d'alguna de les obligacions citades, la Direcció General d'Ensenyaments Universitaris i Investigació podrà anul·lar la concessió de la beca o recaptar la devolució de les quantitats percebudes.  
 ANNEX 3  
BASES DE LA CONVOCATORIA DE BEQUES PER A LA REALITZACIO DE PROJECTES D'INVESTIGACIO CONDUENTS A L?OBTENCIO DEL GRAU DE DOCTOR  
1. Objecte de les beques.  
Aquestes beques tenen com a finalitat principal aconseguir la formació bàsica en investigació científica i tècnica dels titulats superiors que vulguen realitzar un projecte original d'investigació que els permeta l?obtenció del títol de doctor.  
2. Beneficiaris.  
Per a optar a aquestes beques cal:  
a) Posseir la nacionalitat espanyola.  
b) Posseir el títol de llicenciat, enginyer o arquitecte superior.  
c) Realitzar el projecte d'investigació proposat en una de les universitats, centres d'investigació del CSIC o altres centres i instituts d'investigació radicats a la Comunitat Valenciana.  
Els títols obtinguts a l'estranger o en centres espanyols no estatals hauran d'estar convalidats o reconeguts i tenir plens efectes civils en el moment de la presentació de la sol·licitud.  
3. Sol·licituds i documentació.  
Les sol·licituds es formalitzaran en l?imprès el model del qual es trobarà a disposició dels interessats a l'oficina d'informació de la Conselleria de Cultura, Educació i Ciència, i als Vice-rectorats d?Investigació de les Universitats de la Comunitat Valenciana.  
Les sol·licituds, adreçades al Director General d'Ensenyaments Universitaris i Investigació de la Conselleria de Cultura, Educació i Ciència de la Generalitat Valenciana, podran presentar-se al registre general de l?esmentada Conselleria Av. de Campanar, 32, de València (46376), o a través de qualssevol dels mitjans que estableix l'article 66 de la Llei de Procediment Administratiu.  
Les sol·licituds - original i dues còpies - adjuntaran la documentació següent:  
3.1. Currículum vitae, amb certificació acadèmica completa dels estudis cursats, o fotocòpia compulsada d'aquesta certificació amb les qualificacions obtingudes i les dates d'aquestes, i relació explícita de publicacions, a la qual s'adjuntarà la còpia de les tres més rellevants, si és el cas.  
3.2. Memòria-avantprojecte del pla de treball de la investigació a realitzar, amb l?especificació clara dels objectius, el pla de treball, la metodologia, així com la connexió amb altres recerques, en curs o projectades, dins o fora de la Comunitat Valenciana, amb una extensió màxima de 4 folis.  
3.3. Informe del director del projecte, tot descrivint-ne l?interés i la viabilitat, amb el vist-i-plau del director del departament universitari on s'ha inscrit el projecte de tesi doctoral.  
3.4. Historial científic dels últims cinc anys del grup investigador en el qual s'integre el candidat.  
3.5. Altres mèrits.  
Al termini de presentació de sol·licituds serà d'un mes a partir de l?entrada en vigor de la present Ordre.  
4. Criteris de la selecció dels becaris.  
A l?efecte de la selecció, es tindrà en compte d?interés científic del projecte d'investigació que es propose, l'àrea científica i tecnològica en la qual es trobe enquadrat - en funció de les seues repercussions sòcio-econòmiques, científiques o culturals en l?àmbit de la Comunitat Valenciana -, l'activitat científica del departament o centre on es realitzarà la recerca i els mèrits acadèmics, científics i/o tècnics del sol·licitant.  
5. Resolució.  
La selecció de beneficiaris serà realitzada pel Consell de Política Científica i Tecnològica de la Generalitat Valenciana, que elevarà la proposta de beneficiaris i els projectes d'investigació corresponents al Director General d'Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació serà publicada al Diari Oficial de la Generalitat Valenciana.  
La Direcció General d'Ensenyaments Universitaris i Investigació tindrà la facultat d'interpretar els dubtes que puguen sorgir de l'aplicació d'aquestes bases, així com la d'entrevistar els candidats quan ho considere oportú.  
Les decisions de caràcter científic que siguen adoptades per l'esmentat Consell no podran ser recorregudes.  
6. Dotació i període d'aprofitament de la beca.  
La beca inclou una dotació mensual de 73.000 pessetes, i una assegurança combinada d?assistència mèdica, accident, intervenció quirúrgica i hospitalització.  
Als projectes la realització dels quals requereixquen un desemborsament addicional rellevant se'ls completarà la dotació amb un màxim de 150.000 pessetes/any, com a assignació al departament o centre on es realitzen, a efectes de la seua administració. Aquesta dotació haurà de dedicar-se a satisfer les necessitats directament derivades de la realització del projecte.  
El període d'aprofitament, de la beca comprén des de l'1 de setembre de 1988 fins el 31 d'agost de 1989, i podrà prorrogar-se per un màxim de tres períodes anuals més.  
7. Caràcter de la beca.  
7.1. Aquestes beques no estableixen cap relació laboral amb les  
universitats ni amb els centres d'investigació, ni impliquen per part d'aquestes institucions cap compromís pel que fa a la posterior incorporació dels beneficiaris a les seues plantilles.  
7.2. Com que l?objectiu d'aquestes beques és facilitar la formació inicial del personal investigador a través de la realització de projectes específics, no se'n podran beneficiar els investigador que hagen tingut una beca de característiques anàlogues durant un període igual o superior a dos anys.  
7.3. La renúncia a la beca haurà de sol·licitar-se a la Direcció General d'Ensenyaments Universitaris i Investigació, de la Conselleria de Cultura, Educació i Ciència, que haurà de donar l'aprovació. No seran admeses interrupcions temporals de les beques llevat de casos excepcionals.  
8. Col·laboració en activitats docents en universitats.  
Els becaris adscrits a universitats podran dedicar, voluntàriament, un màxim de 150 hores durant cada curs acadèmic per a col·laborar en activitats docents relacionades amb el seu treball de recerca, només si el departament ho decideix així, i sense que això comporte cap responsabilitat laboral per part de la Universitat.  
En el cas que es realitze la col·laboració prevista en aquest apartat, el director del projecte d'investigació haurà de comunicar-ho expressament al Servei de Política Científica.  
9. Condicions d'aprofitament de la beca.  
9.1. Fer ús d'una beca segons aquesta convocatòria és incompatible amb qualsevol altra retribució o ajuda, tret dels contractes derivats de l'aplicació del article 11 de la Llei de Reforma Universitària (Llei 11/1983, de 25 d'agost), o de l'article 11.2 de la Llei de Foment i Coordinació General de la Investigació Científica i Tècnica (Llei 13/1987, de 14 d'abril).  
Els beneficiaris de la beca hauran de comunicar qualsevol causa d'incompatibilitat per aquest motiu. Excepcionalment, i després de la proposta raonada del beneficiari, la Direcció General d'Ensenyaments Universitaris i Investigació podrà autoritzar la compatibilitat d'alguna ajuda que potencie el projecte d'investigació.  
9.2. Les sol·licituds de prórroga hauran d'adreçar-se a la Direcció General d'Ensenyaments Universitaris i Investigació, segons el que estableix la base 10.3. Correspondrà al Consell de Política Científica i Tecnològica elaborar la proposta de prórroga o terminació del període d'aprofitament de la beca, a la vista del compliment de les obligacions especificades a la base 10.  
El Consell de Política Científica i Tecnològica elevarà proposta de prórroga al Director General d'Ensenyaments Universitaris i Investigació, la resolució definitiva del qual serà publicada al Diari Oficial de la Generalitat Valenciana.  
Les decisions de caràcter científic adoptades per l?esmentat Consell no podran ser recorregudes.  
9.3. La Direcció General d'Ensenyaments Universitaris i Investigació podrà autoritzar els becaris, previ informe favorable del director del projecte d'investigació, per a desplaçar-se a centres estrangers amb l?objecte de completar la seua formació investigadora, per a un període màxim de tres mesos per any. De manera excepcional es podrà sol·licitar ampliació d'aquest període a través d'un escrit raonat a la Direcció General d'Ensenyaments Universitaris i Investigació.  
10. Obligacions dels becaris.  
Els becaris estan obligats a:  
10.1. Acceptar les normes que fixa aquesta convocatòria, així com les que la Direcció General d'Ensenyaments Universitaris i Investigació establesca en desplegament i seguiment científic.  
10.2. Complir amb aprofitament les diferents etapes del pla de treball presentat, ajustant-se a les normes dels centres on han de realitzar els treballs, que desenrotllaran amb dedicació exclusiva a la seua funció.  
10.3. Trametre, durant el mes d'abril, a la Direcció General d'Ensenyaments Universitaris i Investigació (Servei de Política Científica) una memòria del treball realitzat i els resultats, amb inclusió de còpia dels treballs eventualment publicats, i formular la sol·licitud de prórroga, en el seu cas.  
Aquesta memòria s'acompanyarà amb el corresponent informe del director del projecte d'investigació, sobre el pla de treball, els resultats i el grau de formació del becari; en el seu cas, es presentarà l?oportú informe sobre la conveniència de prórroga de la beca.  
10.4. Fer constar en qualsevol publicació resultant que la recerca ha estat realitzada amb una ajuda de la Conselleria de Cultura, Educació i Ciència de la Generalitat Valenciana.  
ANNEX 4  
BASES DE LA CONVOCATORIA DE BEQUES PER A LA REALITZACIO DE PROJECTES D'INVESTIGACIO CONDUENTS A L?OBTENCIO DEL GRAU DE DOCTOR EN LINIES D?ACTUACIO PREFERENT  
1. Objecte de les beques.  
Aquestes beques tenen com a finalitat principal aconseguir la formació bàsica en investigació científica i tècnica dels titulats superiors que vulguen realitzar un projecte original d'investigació que els permeta l?obtenció del títol de doctor, en línies considerades prioritàries per la Generalitat Valenciana.  
Les beques que es convoquen es dirigiran a atendre fonamentalment la realització de projectes d'investigació que s'emmarquen en l?àmbit d'especialitats en els quals les Universitats necessiten professorat i en aquells sectors en els quals es detecten mancances de personal qualificat.  
2. Beneficiaris.  
Per a optar a aquestes beques cal:  
a) Posseir la nacionalitat espanyola.  
b) Posseir el títol de llicenciat, enginyer o arquitecte superior.  
c) Realitzar el projecte d'investigació proposat en universitats, centres d'investigació del CSIC o altres centres i instituts d'investigació públics que no tinguen finalitat lucrativa.  
Els títols obtinguts a l'estranger o en centres espanyols no estatals hauran d'estar convalidats o reconeguts i tenir plens efectes civils en el moment de la presentació de la sol·licitud.  
3. Sol·licituds i documentació.  
Les sol·licituds es formalitzaran en l?imprès el model del qual es trobarà a disposició dels interessats a l?oficina d'informació de la Conselleria de Cultura, Educació i Ciència, i als Vice-rectorats d?Investigació de les Universitats de la Comunitat Valenciana.  
Les sol·licituds, adreçades al Director General d'Ensenyaments Universitaris i Investigació de la Conselleria de Cultura, Educació i Ciència, de la Generalitat Valenciana, podran presentar-se al registre general de l?esmentada Conselleria Av. de Campanar, 32, de València (46778), o a través de qualsevol dels mitjans que estableix l'article 66 de la Llei de Procediment Administratiu.  
Les sol·licituds - original i dues còpies - adjuntaran la documentació següent:  
3.1. Currículum vitae, amb certificació acadèmica completa dels estudis cursats, o fotocòpia compulsada d?aquesta certificació,, amb les qualificacions obtingudes i les dates d'aquestes, i la relació explícita de publicacions, a la qual s'adjuntarà la còpia de les tres més rellevants, si és el cas.  
3.2. Memòria-avantprojecte del pla de treball de la investigació a realitzar, amb l?especificació clara dels objectius, el pla de treball, la metodologia, així com la connexió amb altres recerques, en curs o projectades, dins o fora de la Comunitat Valenciana, amb una extensió màxima de 4 folis.  
3.3. Informe del director del projecte, tot descrivint-ne l?interés i la viabilitat, amb el vist-i-plau del director del departament universitari on s'ha inscrit el projecte de tesi doctoral.  
3.4. Historial científic dels últims cinc anys del grup investigador en el qual s'integre el candidat.  
3.5. Altres mèrits.  
El termini de presentació de sol·licituds serà fins el dia 20 d?agost de 1988.  
4. Criteris per a la selecció dels becaris.  
4.1. A l'efecte de la selecció, es tindrà en compte l'interés científic del projecte d'investigació que es propose, l'activitat científica del departament o centre on es realitzara la recerca i els mèrits acadèmics, científics i/o tècnics del sol·licitant.  
4.2. Les sol·licituds de beca en aquesta convocatòria hauran d'emmarcar-se en alguna de les següents línies d'actuació:  
AREES DE CONEIXEMENT  
1. Dret Civil  
2. Dret Mercantil  
3. Dret Financer i Tributari  
4. Dret Penal  
5. Filosofia del Dret, Moral i Política  
6. Economia Aplicada  
7. Fonaments d?Anàlisi Econòmica  
8. Economia Financera i Comptabilitat  
9. Organització d'Empreses  
10. Tecnologia Electrònica  
11. Teoria del senyal i Comunicacions  
12. Llenguatges i Sistemes Informàtics  
13. Arquitectura i Tecnologia de Computadors  
14. Educació Física i Esportiva  
LINIES D'INVESTIGACIO  
15. Ecosistemes terrestres mediterranis. Desertificació  
16. Utilització d'aigües de baixa qualitat per a reg  
17. Enginyeria metal·lúrgica: aliatges d'alumini  
18. Característiques morfològiques de la fusta d'utilització industrial  
19. Sistemes per a ignifugar teixits i fibres tèxtils  
20. Cartografia de la contaminació atmosfèrica en la Comunitat Valenciana  
21. Riscos geològics interns. Estudi de la sismologia en la Comunitat Valenciana  
22. Recursos geològics explotables mitjançant pedreres i el seu impacte ambiental en la Comunitat Valenciana  
5. Resolució.  
La selecció de beneficiaris serà realitzada pel Consell de Política Científica i Tecnològica de la Generalitat Valenciana, que elevarà la proposta de beneficiaris i els projectes d'investigació corresponents al Director General d'Ensenyaments Universitaris i Investigació. La resolució definitiva de la Direcció General d'Ensenyaments Universitaris i Investigació serà publicada al Diari Oficial de la Generalitat Valenciana.  
La Direcció General d'Ensenyaments Universitaris i Investigació tindrà la facultat d'interpretar els dubtes que puguen sorgir de l'aplicació d'aquestes bases, així com la d?entrevistar els candidats quan ho considere oportú.  
Les decisions de caràcter científic que siguen adoptades per l?esmentat Consell no podran ser recorregudes.  
6. Dotació i període d'aprofitament de la beca.  
La beca inclou una dotació mensual de 73.000 pessetes, i una assegurança combinada d?assistència mèdica, accident, intervenció quirúrgica i hospitalització.  
Els projectes que requeresquen un desemborsament addicional rellevant podran ser completats amb una dotació addicional d'un màxim de 150.000 pessetes/any, com a assignació al departament o centre on es realitze, a efectes de la seua administració. Aquesta dotació haurà de dedicar-se a satisfer les necessitats directament derivades de la realització del projecte.  
El període d'aprofitament de la beca comprén des de l'1 d'octubre de 1988 fins el 30 de setembre de 1989, i podrà prorrogar-se per un màxim de tres períodes anuals més.  
7. Caràcter de la beca.  
7.1. Aquestes beques no estableixen cap relació laboral amb les universitats ni amb els centres d'investigació, ni impliquen per part d'aquestes institucions cap compromís pel que fa a la posterior incorporació dels beneficiaris a les seues plantilles.  
7.2. Com que l?objectiu d'aquestes beques es facilitar la formació inicial del personal investigador a través de la realització de projectes específics, no se?n podran beneficiar els investigador que hagen tingut una beca de característiques anàlogues durant un període igual o superior a dos anys.  
7.3. La renúncia a la beca haurà de sol·licitar-se a la Direcció General d'Ensenyaments Universitaris i Investigació, de la Conselleria de Cultura, Educació i Ciència, que haurà de donar-ne l'aprovació. No seran admeses interrupcions temporals de les beques llevat de casos excepcionals.  
8. Col·laboració en activitats docents en universitats o col·laboració en centres d'investigació.  
Els becaris adscrits a les universitats podran dedicar, voluntàriament, fins un màxim de 150 hores durant cada curs acadèmic a col·laborar en activitats docents relacionades amb el seu treball de recerca, només si el director del departament ho decideix així, i sense que això comporte cap responsabilitat laboral per a la Universitat.  
En el cas que es realitze la col·laboració prevista en aquest apartat, el director del projecte d'investigació haurà de comunicar-ho expressament al Servei de Política Científica.  
Els becaris corresponents a l'apartat de línies d'investigació es comprometen a establir, si escau, col·laboracions amb els centres d'investigació de la Generalitat Valenciana, a través de la Direcció General d'Ensenyaments Universitaris i Investigació. En cap cas, aquesta col·laboració podrà suposar un obstacle per al desenvolupament del seu projecte d'investigació.  
9. Condicions d'aprofitament de la beca.  
9.1. Fer ús d'aquesta beca és incompatible amb qualsevol altra retribució o ajuda, tret dels contractes derivats de l'aplicació del article 11 de la Llei de Reforma Universitària (Llei 11/1983, de 25 d'agost), o de l'article 11.2 de la Llei de Foment i Coordinació General de la Investigació Científica i Tècnica (Llei 13/1987, de 14 d'abril). Els beneficiaris de la beca hauran de comunicar qualsevol causa d'incompatibilitat per aquest motiu. Excepcionalment, i després de la proposta raonada del beneficiari, la Direcció General d'Ensenyaments Universitaris i Investigació podrà autoritzar la compatibilitat d'alguna ajuda que potencie el projecte d'investigació.  
9.2. Les sol·licituds de prórroga hauran de formular-se i adreçar-se a la Direcció General d'Ensenyaments Universitaris i Investigació, segons el que estableix la base 10.3. Correspondrà al Consell de Política Científica i Tecnològica elaborar la proposta de prórroga o terminació del període d'aprofitament de la beca, a la vista del compliment de les obligacions especificades a la base 10.  
El Consell de Política Científica i Tecnològica elevarà proposta de prórroga al Director General d'Ensenyaments Universitaris i Investigació, la resolució definitiva del qual serà publicada al Diari Oficial de la Generalitat Valenciana.  
Les decisions de caràcter científic adoptades per l?esmentat Consell no podran ser recorregudes.  
9.3. La Direcció General d'Ensenyaments Universitaris i Investigació podrà autoritzar els becaris, previ informe favorable del director del projecte d'investigació, per a desplaçar-se a centres estrangers amb l?objecte de completar la formació investigadora, per a un període màxim de tres mesos per any. De manera excepcional es podrà sol·licitar l'ampliació d'aqueix període a través d'un escrit raonat a la Direcció General d'Ensenyaments Universitaris i Investigació.  
10. Obligacions dels becaris.  
Els becaris estan obligats a:  
10.1. Acceptar les normes que fixa aquesta convocatòria, així com les que la Direcció General d'Ensenyaments Universitaris i Investigació establesca en desplegament i seguiment científic.  
10.2. Complir amb aprofitament les diferents etapes del pla de treball presentat, ajustant-se a les normes dels centres on han de realitzar els treballs, que desenrotllaran amb dedicació exclusiva a la seua funció.  
10.3. Trametre, durant el mes d'abril, a la Direcció General d'Ensenyaments Universitaris i Investigació (Servei de Política Científica) una memòria del treball realitzat i els resultats, amb inclusió de còpia dels treballs eventualment publicats, i formular la sol·licitud de prórroga de la beca, en el seu cas. Aquesta memòria s'acompanyarà amb el corresponent informe del director del projecte d'investigació, sobre el pla de treball, els resultats i el grau de formació del becari; en el seu cas, es presentarà l?informe corresponent sobre la conveniència de prórroga de la beca.  
10.4. Fer constar en qualsevol publicació resultant que la recerca ha estat realitzada amb una ajuda de la Conselleria de Cultura, Educació i Ciència de la Generalitat Valenciana.  
ANNEX 5  
BASES DE LA CONVOCATORIA D?AJUDES PER A L?ASSISTENCIA A CONGRESSOS, REUNIONS I JORNADES DE CARACTER CIENTIFIC I TECNOLOGIC  
1. Beneficiaris.  
Els sol·licitants hauran de ser personal docent o investigador en plantilla (funcionari i personal contractat), d'universitats i centres d'investigació radicats a la Comunitat Valenciana que posseesquen personalitat jurídica pròpia i no tinguen finalitat lucrativa.  
També podran sol·licitar aquestes ajudes les persones que estiguen plenament dedicades a tasques de recerca en departaments universitaris i en els centres abans esmentats i gaudesquen d'una beca amb aquesta finalitat, corresponent al Programa Foment de la Investigació de la Generalitat Valenciana o altres beques homologades pel Ministeri d'Educació i Ciència.  
2. Termini i formalització de les sol·licituds.  
Els impresos de sol·licitud es trobaran a disposició dels interessats a l?oficina d'informació de la Conselleria de Cultura, Educació i Ciència, i als Vice-rectorats d?Investigació de les Universitats de la Comunitat Valenciana.  
Les sol·licituds, degudament emplenades, adreçades al Director General d'Ensenyaments Universitaris i Investigació, s'hauran de presentar al registre general de dita Conselleria, Av. de Campanar, 32, de València (46004), o per qualsevol dels mitjans que estableix l'article 66 de la Llei de Procediment Administratiu.  
Les sol·licituds hauran d'anar acompanyades de la documentació següent: (original i còpia):  
a) Breu resum de la comunicació a presentar o justificació raonada de la participació proposada.  
b) Justificant de l'acceptació de la comunicació o de la participació pel comitè organitzador o compromís de justificar-ne l'acceptació.  
Les sol·licituds d'ajuda podran presentar-se per als congressos, reunions i jornades que tindran joc al llarg de l'any 1988.  
Els terminis de presentació de sol·licituds seran els següents:  
- 1r. termini: d'un mes a partir de l?entrada en vigor d'aquesta Ordre.  
- 2n. termini: de l'1 al 30 de setembre de 1988.  
En cap cas, els sol·licitants podran gaudir de més d'una ajuda, durant aquesta convocatòria, per a l'assistència a congressos, reunions i jornades.  
3. Import de les ajudes.  
L?import màxim de les ajudes serà el següent:  
a) Per a l?assistència a congressos, reunions i jornades que tinguen lloc al territori nacional: 30.000 pessetes (tret de les Illes Canàries, amb 50.000).  
b) Per a l?assistència a congressos, reunions i jornades que se celebren en països europeus: 75.000 pessetes.  
c) Per a l?assistència a congressos, reunions i jornades que se celebren en altres països: 120.000 pessetes.  
L?import de les ajudes consistirà en una subvenció que, dins dels màxims indicats, establirà el Consell de Política Científica i Tecnològica de la Generalitat Valenciana, en funció de les despeses previstes de viatge, inscripció, estada i d'altres.  
L?abonament de les ajudes s'efectuarà un cop es justifique documentalment l?assistència al congrés, reunió o jornades amb una certificació de la secretaria del comitè organitzador, i la presentació de la comunicació o l'informe corresponent, a la Direcció General d'Ensenyaments Universitaris i Investigació (Servei de Política Científica).  
4. Resolució.  
El Consell de Política Científica i Tecnològica de la Generalitat Valenciana elevarà les corresponents propostes de concessió d'ajudes al Director General d'Ensenyaments Universitaris i Investigació, la resolució definitiva del qual serà publicada al Diari Oficial de la Generalitat Valenciana, i contindrà la llista de beneficiaris de les ajudes concedides amb indicació del seu import.  
Les decisions de caràcter científic adoptades per l?esmentat Consell no podran ser recorregudes.  
ANNEX 6  
BASES DE LA CONVOCATORIA D?AJUDES PER A L?ORGANITZACIO DE CONGRESSOS I REUNIONS DE CARACTER CIENTIFIC I TECNOLOGIC  
1. Objecte de les ajudes.  
Aquesta convocatòria té com a objectiu ajudar a sufragar despeses d'organització de Congressos i Reunions nacionals i internacionals de caràcter científic i tecnològic, organitzats per departaments i centres d'investigació universitaris i altres centres d'investigació d'organismes públics o privats amb personalitat jurídica pròpia, sense finalitats lucratives, tots ells ubicats a la Comunitat Valenciana.  
Aquestes reunions hauran de tenir lloc al llarg de l'any 1988.  
2. Sol·licituds.  
L?imprés de sol·licitud estarà a disposició dels interessats a l?oficina d'informació de la Conselleria de Cultura, Educació i Ciència i als Vice-rectorats d?Investigació de les distintes Universitats radicades a la Comunitat Valenciana.  
Les peticions dels departaments i centres universitaris seran trameses pels seus directors a través del Vice-rectorat d?Investigació corresponent. Les peticions d'organismes no universitaris seran trameses pels respectius presidents o directors.  
Les sol·licituds adreçades al Director General d'Ensenyaments Universitaris i Investigació de la Conselleria de Cultura, Educació i Ciència, es podran presentar al registre general d'aquesta Conselleria, Av. de Campanar, 32, València (46918), o a través de qualsevol dels mitjans que estableix l'article 66 de la Llei de Procediment Administratiu.  
Les sol·licituds hauran d'adjuntar la documentació següent (per triplicat):  
a) Composició del Comitè Científic organitzador, amb un breu currículum dels seus components.  
b) Programa provisional científic i d'altres activitats.  
c) Certificació del comitè organitzador del fet que el responsable del congrés ha estat designat per a organitzar l'activitat científica que es proposa.  
d) Pressupost total estimat d'ingressos i de despeses, detallat per conceptes.  
e) D'altres documents, si es consideren oportuns.  
El termini de presentació de sol·licituds serà d'un mes a partir de l'entrada en vigor d'aquesta Ordre.  
3. Resolució.  
El Consell de Política Científica i Tecnològica de la Generalitat Valenciana, elevarà la proposta corresponent de concessió d'ajudes al Director General d'Ensenyaments Universitaris i Investigació, la resolució final del qual serà publicada en el Diari Oficial de la Generalitat Valenciana, contindrà les ajudes concedides i l?import d'aquestes.  
Les decisions de caràcter científic que siguen adoptades pel l?esmentat Consell no podran ser recorregudes.  
4. Import de les ajudes.  
Les ajudes consistiran en una subvenció entre 100.000 pessetes i 750.000, que serà valorada pel Consell de Política Científica i Tecnològica de la Generalitat Valenciana, en funció del programa i de l?interés científic i tècnic de l'activitat. Gaudiran de preferència els congressos que posseesquen un marcat caràcter internacional.  
El lliurament de les ajudes es farà així: el 75% de l?import total després que haja tingut lloc la resolució i en la fase preparatòria de l?organització del congrés, i l'altre 25% un cop justificat documentalment el pressupost total d'ingressos i despeses i lliurada la memòria detallada de les activitats realitzades.  
Las subvenció es destinarà tan sols a finançar les despeses relacionades amb alguna de les següents finalitats:  
1. La difusió dels programes de la reunió.  
2. El finançament de despeses de desplaçament, estada i participació de ponents, relators i conferenciants.  
3. L?edició de les ponències o conclusions que en resulten.  
5. Obligacions.  
5.1. En cas de concessió d'ajudes, l?entitat haurà de fer constar en tota la informació i documentació que es produesca amb ocasió d'aquesta activitat, la col·laboració prestada per la Conselleria de Cultura, Educació i Ciència de la Generalitat Valenciana.  
5.2. També haurà de trametre a la Direcció General d'Ensenyaments Universitaris i Investigació el programa definitiu i la documentació corresponent a l?esmentada activitat científica, abans de la seua celebració i, si és el cas, dos exemplars de les actes publicades.  
5.3. Qualsevol alteració o modificació de les activitats a realitzar i de les fonts de finançament haurà de ser comunicada a la Direcció General d'Ensenyaments Universitaris i Investigació.  
5.4. No observar qualsevol d?aquestes bases significarà la anul·lació de la subvenció que s'haguera concedit, o la devolució de les quantitats percebudes.


Còpia Permalink ELI